
Parlamentul  României

Camera  Deputaţilor

Comisia pentru industrii                                         Comisia juridică, de disciplină

              si servicii                                                                       şi imunităţi
Bucureşti, 20.03.2007                                                         Bucureşti, 20.03.2007
Nr.23/27/2007                                                                          Nr.31/109/2007
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra proiectului de Lege privind abrogarea alin.(5) al art.22 din Ordonanţa de urgenţă a Guvernului nr.195/2002 privind circulaţia pe drumurile publice, primit cu adresa nr.P.L.x  44 din 14 februarie 2007.


Prin obiectul de reglementare şi conţinutul său, proiectul de lege face parte din categoria legilor organice.

              PREŞEDINTE,                                              PREŞEDINTE,

                Iulian Iancu                                                   Sergiu Andon                                   

Parlamentul  României

Camera  Deputaţilor
Comisia pentru industrii                                         Comisia juridică, de disciplină

              si servicii                                                                       şi imunităţi

Bucureşti, 20.03.2007                                                       Bucureşti, 20.03.2007
Nr.23/27/2007                                                                          Nr.31/109/2007
RAPORT    COMUN

asupra proiectului de Lege privind abrogarea alin.(5) al art.22 din Ordonanţa de urgenţă a Guvernului nr.195/2002 privind circulaţia pe 
drumurile publice, republicată


În conformitate cu prevederile Regulamentului Camerei Deputaţilor, republicat, Comisia pentru industrii şi servicii şi Comisia juridică, de disciplină şi imunităţi au fost sesizate, cu nr.P.L.x 44 din 14 februarie 2007, pentru dezbatere în fond, cu proiectul de Lege privind abrogarea alin.(5) al art.22 din Ordonanţa de urgenţă a Guvernului nr.195/2002 privind circulaţia pe drumurile publice, republicată.



Ordonanţa de urgenţă a Guvernului nr.195/2002 privind circulaţia pe drumurile publice, aprobată cu modificări şi completări prin Legea nr.49/2006, a fost republicată în Monitorul Oficial al României, Partea I, nr.670/03.08.2006 şi a fost modificată şi completată prin Ordonanţa de urgenţă a Guvernului nr.63/2006 aprobată cu modificări şi completări prin Legea nr.6/2007. Alineatul (5) al articolului 22 a fost modificat prin Ordonanţa de urgenţă a Guvernului nr.63/2006.



Proiectul de lege a fost avizat favorabil de Consiliul Legislativ, cu nr.1207 din 7 septembrie 2006.



Proiectul de lege a fost adoptat de Senat în şedinţa din 8 februarie 2007, pe baza propunerii legislative a domnului deputat Sorin Marian Paveliu.


Guvernul României a comunicat, cu adresa nr.3008 din 6 octombrie 2006, că susţine propunerea legislativă.



Examinarea proiectului de lege a avut loc în şedinţa Comisiei pentru industrii şi servicii din data de 7 martie 2007 şi în şedinţa Comisiei juridice, de disciplină şi imunităţi din data de 20 martie 2007.



La lucrări au fost prezenţi 18 deputaţi din totalul de 23 deputaţi membri ai Comisiei pentru industrii şi servicii şi 14 deputaţi din totalul de 27 deputaţi membri ai Comisiei juridice, de disciplină şi imunităţi.



La dezbaterile asupra proiectului de lege au participat specialişti din Ministerul Administraţiei şi Internelor sub conducerea domnului secretar de stat Mircea Alexandru.



În urma dezbaterilor, membrii celor două comisii au hotărât să propună plenului Camerei Deputaţilor respingerea proiectului de lege.



Prin obiectul de reglementare şi conţinutul său, proiectul de lege face parte din categoria legilor organice.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.
                PREŞEDINTE,                                              PREŞEDINTE,

                  Iulian Iancu                                                   Sergiu Andon      

                  SECRETAR,                                                  SECRETAR,
                 Aurelia Vasile                                                 George Băeşu

Consilier parlamentar,                                                                                  Expert parlamentar,

Daniel Bădina                                                                                               Mihaela Ivan-Cucu

